Document ID: 31999D0697

31999D0697
L 275/33
SLUŽBENI LIST EUROPSKE UNIJE
ODLUKA KOMISIJE
od 13. listopada 1999.
o izmjeni Odluke Komisije 97/467/EZ o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači
(priopćena pod brojem dokumenta C(1999) 3276)
(Tekst značajan za EGP)
(1999/697/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom Vijeća 98/603/EZ (2), a posebno njezin članak 2. stavak 1. i članak 7.;
budući da:
(1)
Odlukom Komisije 98/467/EZ (3), kako je zadnje izmijenjena Odlukom 98/556/EZ (4), sastavljeni su privremeni popisi objekata u trećim zemljama iz kojih države članice dopuštaju uvoz mesa kunića i mesa uzgojene divljači; budući da u popise gore navedene Odluke nisu uvršteni objekti u kojima se proizvodi meso nojeva.
(2)
Još uvijek nisu utvrđeni: popis zemalja iz kojih je državama članicama dopušten uvoz mesa nojeva, uvjeti u vezi sa zdravstvenim stanjem životinja te potrebni postupak izdavanja veterinarskih certifikata.
(3)
Države članice mogu u skladu s odredbama Odluke 97/467/EZ do 1. listopada 1999. odobriti objekte za uvoz mesa nojeva.
(4)
Datum 1. listopada 1999. zamjenjuje se sljedećim 1. listopada 2000. kako bi se omogućilo daljnje razmatranje rješenja koja će se potom primjenjivati, to jest u svjetlu primjedaba što su ih treće zemlje dale prema odredbama Priloga B Sporazumu o primjeni sanitarnih i fitosanitarnih mjera, a s ciljem održavanja postojeće trgovine.
(5)
Mjere predviđene ovom Odlukom u skladu su s mišljenjem Stalnog odbora za veterinarstvo,
DONIJELA JE OVU ODLUKU:
Članak 1.
Riječi „1. listopada 1999.” u članku 1. stavku 2.a Odluke 97/467/EZ se mijenjaju i glase „1. listopada 2000.”
Članak 2.
Ova je Odluka upućena državama članicama.
Sastavljeno u Bruxellesu 13. listopada 1999.

Labels: 17
5
0
3
6